**PROCEDURA ZA PRIJEM U PORODILIŠTE**

Prijem trudnica u Porodilište u periodu od 8 h - 20 h obavlja se preko ginekološke ambulante na Poliklinici Kliničkog Centra Crne Gore. Ljekar koji ordinira u ambulanti, nakon potrebnih pregleda, procijenjuje da li ćete biti primljeni u Porodilište. Ukoliko je indikovan prijem, iz ginekološke ambulante ćete prvo biti upućeni na Prijemno odjeljenje gdje ćete se presvući (možete koristiti svoju spavaćicu, ogrtač i papuče) i otvoriti istoriju bolesti, a zatim u pratnji medicinske sestre biti primljeni u Porodilište.

Ukoliko osjetite kontrakcije ili Vam vodenjak pukne nakon 20 h ili u toku noći, ili za dane vikenda procedura je ista samo što se primate u KCCG preko Urgentnog centra i takođe najprije budete pregledani u ginekološkoj ambulanti. Kad stignete u Porodilište, najprije ulazite u prostoriju za pripremu gdje vas dočekuje babica koja uzima potrebne podatke i obavlja pregled. Ukoliko je potrebno može Vam biti predloženo da dobijete laksativno sredstvo u cilju pražnjenja čmarnog crijeva. Nakon pripreme bićete smješteni u jednu od porođajnih sala, kada se u praćenje vašeg porođaja uključuje ginekolog.

Da biste se lakše organizovali i pripremili, predlažemo da za odlazak u Porodilište donesete sljedeće:

**DOKUMENTA I ANALIZE:**

* Lična karta;
* Uput za Porodilište;
* Krvna grupa i RH faktor (na aktuelno prezime);
* Dokumentaciju o praćenju trudnoće;
* Nalaz KKS koji nije stariji od mjesec dana;
* Rezultat testa na Hepatitis B, HIV i HCV;
* Rektovaginalni bris na Streptokok grupe B (GSB);
* Ukoliko ste se opredijelili za epiduralnu analgeziju, pripremite izvještaj od anesteziologa;
* Ukoliko ste se odlučili da imate pratioca ponesite kopiju mejla kojim je potvrđena saglasnost za prisustvo pratioca na porođaju.

**U ODGOVARAJUĆU TORBU KOJU NOSITE U POROĐAJNU SALU SPAKOVATI:**

* Pribor za ličnu higijenu;
* Peškir;
* Papuče koje mogu da se kvase;
* 2-3 pakovanja mrežastih uložaka i mrežaste gaćice;
* Manju flašu vode, manju flašu voćnog soka i užinu (suvi keks, krekeri);
* Plastičnu čašu;
* Sobne papuče i tri spavaćice koje se otkopčavaju dovoljno za nesmetano dojenje;
* Ogrtač;
* Dva peškira - za lice i za tijelo;
* Punjač za mobilni telefon ukoliko nosite telefon sa sobom;
* Pelene za bebu (manje pakovanje);
* Krema za bebu.

**ZA IZLAZAK IZ PORODILIŠTA PRIPREMITE:**

* Civilnu garderobu za majku;
* Jednu švedsku pelenu, dvije tetra pelene;
* Komplet za bebu u skladu sa vremenskim prilikama;
* Kapu i čarape za bebu, a ukoliko je hladno ponijeti i ćebe za bebu;
* Korpu za iznošenje bebe iz Porodilišta.

***Nakon izlaska iz Porodilišta, Patronažna služba vašeg Doma zdravlja posetiće vas i vašu bebu. Pomoći će vam oko kupanja bebe, obrade pupčanika, njege dojki i epiziotomije, kao i dati odgovor na sva pitanja i nedoumice koje imate u vezi sa vašim oporavkom i bebom.***